**El professor Cristòfol Casanovas publica “Relatos ocultos”, un llibre de fotografia amb Barcelona com a escenari**

La llibreria Calders de Barcelona acollirà el proper **divendres 15 de juny a les set de la tarda la presentació del llibre *Relatos Ocultos***, un llibre de fotografia de Cristòfol Casanovas, professor del Grau en Mitjans Audiovisuals de l’Escola Superior Politècnica, i José Luis Secorún, amb la ciutat de Barcelona com a marc de treball.

*Relatos ocultos* és un **llibre autoeditat que consta de 130 fotografies, fetes al llarg del 2016, que plasmen el transcórrer vital pels carrers de Barcelona.** Es tracta d’una edició única i limitada a cent exemplars signats pels dos autors. Cristòfol Casanovas, llicenciat en estudis cinematogràfics i audiovisuals per la Universitat de París 8 i un màster en Recerca en Gestió Cultural per la UOC, és realitzador audiovisual i professor d’il·luminació i fotografia al TecnoCampus des del 2010. José Luis Secorún, per la seva banda, ha treballat en els últims 25 anys com a guionista, redactor, i realitzador de reportatges i documentals per a televisió, especialment per al programa *Thalassa*, on ha obtingut diversos guardons internacionals.

Les imatges del llibre proposen un recorregut amable i quotidià per la ciutat de Barcelona i volen ser una invitació perquè cada lector hi trobi el seu propi relat. En aquest sentit, **el llibre inclou dos escrits**, una **reflexió del filòsof** **Angel Secorún**, titulada *Instants de llum*, i un **poema de José Marín**, que porta per títol *Tal cual*, qui serà l’encarregat de conduir l’acte de presentació de *Relatos Ocultos*, amb **la presència del guitarrista Guillermo Sánchez i els dos autors del llibre**.

Més informació:
Oriol Ribet
Telf. 93 741 49 60 / 678 794 288
[www.tecnocampus.cat](http://www.tecnocampus.cat)